Suchinthana/ta-wikipedia huggingface dataset:
பிரேம் சவுத்ரி

பிரேம் சவுத்ரி (Prem Chowdhry) ஓர் இந்தியச் சமூக அறிவியலாளரும் வரலாற்றாளரும் ஆவார். இவர் புதுதில்லியில் உள்ள இந்திய வரலாற்று ஆராய்ச்சி மன்றத்தின் முதுநிலைக் கல்வியியல் ஆய்வுறுப்பினர் ஆவார். இவர் ஒரு பெண்ணியவாதி ஆவார். குடும்ப ஏற்பாட்டு திருமணங்களை மறுக்கும் இணைகள் மீதான வன்முறையைத் தாக்குபவர்.

இவர் பாலின ஆய்வறிஞர்; அரசியல் பொருளியலில் வல்லுனர்; இந்திய நாட்டின் ஆரியானா மாநிலச் சமூக வரலாற்று அறிஞர். ] இவர் அர்த்துவாரி லாலின் மகள் ஆவார். இவர் பெயர்பெற்ர கல்வியாளரும் ஆரியானா மாநில இந்தியத் தேசியப் பேராயக் கட்சி சட்டமன்ற உறுப்பினரும் ஆவார்.

தொழில்முறை சாதனைகள்
இவர் மகளிர் ஆய்வு மையத்தின் வாழ்நாள் உறுப்பினர்.  இவர் இந்திய சமூக அறிவியல் ஆராய்ச்சி மன்றம் நடத்தும் புதுதில்லியில் உள்ள தற்காலவியல் ஆய்வு மையத்தில் பணிபுரிந்துள்ளார்; அப்போது இவர் ஜவகர்லால் நேரு அருங்காட்சியகம், நூலகப் பிரிவில் இருந்தார்.

இவர் ஜவகர்லால் நேரு ப்ல்கலைக்கழகத்தின் முன்னாள் மானவர் ஆவார்; இவர் இந்தியப் பல்கலைக்கழக நல்கைக் குழுவின் தொழில்முறை ஆய்வுறுப்பினர் ஆவார்.

கலை வாழ்க்கை
இவர் தானே பயின்று வளர்ந்த ஓவியராவார். இவரது ஓவியங்கள் இந்தியத் தேசிய கலையரங்கிலும் இலலித் கலைக் கல்விகழகத்திலும் உள்ளன. பின்னது இந்தியத் தேசிய நுண்கலைக் கல்விக்கழகம் ஆகும். இவர் 1970 இல் இருந்தே தன் ஓவியங்களைக் காட்சிப்ப்டுத்தி வருகிறார். இவை இந்தியாவில் பெண்களின் நிலையைப் படம்பிடிக்கின்றன.

பணிகள்

நூல்கள்

மேற்கோள்கள்

வெளி இணைப்புகள்
 Prem Chowdhry – Economic and Political Weekly
 ICHR Website
 Centre for Women’s Development Studies Website

1944 பிறப்புகள்
வாழும் நபர்கள்
இந்தியப் பெண்ணியவாதிகள்
இந்திய வரலாற்றாளர்கள்
அரியானா மாநில சட்டமன்ற உறுப்பினர்கள்
இந்தியப் பெண் ஓவியர்கள்
அரியானா இந்திய தேசிய காங்கிரசு அரசியல்வாதிகள்
இந்தியப் பெண் அறிவியலாளர்கள்
இந்தியப் பெண் சமூக அறிவியலாளர்கள்
இந்தியப் பெண் கல்வியாளர்கள்
இந்தியப் பெண் அரசியல் எழுத்தாளர்கள்
அரியானா பெண் அறிவியலாளர்கள்
டெக்கேனால்

டெக்கேனால் (Decanal) என்பது C9H19CHO என்ற மூலக்கூற்று வாய்ப்பாடு கொண்ட ஒரு கரிமச் சேர்மம் ஆகும். பத்து கார்பன் அணுக்களால் ஆன ஒர் எளிய ஆல்டிகைடு சேர்மத்திற்கு இது உதாரணமாகும்.

தோற்றம் 

டெக்கேனால் இயற்கையாகவே தோன்றுகிறது  வாசனை திரவியங்கள் மற்றும் சுவையூட்டிகளில் இதைப் பயன்படுத்துகிறார்கள்  
 
ஆக்டனால், சிட்ரால் மற்றும் சினென்சால் ஆகியனவற்றுடன் சேர்ந்து டெக்கேனால் கிக்சிலியின் முக்கியமான பகுதிப்பொருளாகக் காணப்படுகிறது.  
  
புளித்த மாவின் நெடிக்கும் டெக்கேனால் ஒரு பகுதிப்பொருளாக உள்ளது . 

கொத்தமல்லி மூலிகையின் (கொரியண்டம் சாடிமம்) அத்தியாவசிய எண்ணெயிலும் பிரதானமான மூலப்பொருளாக (17%) டெக்கேனால் உள்ளது .

தயாரிப்பு 

டெக்கேனால் ஆல்ககாலை ஆக்சிசனேற்றம் செய்து டெக்கேனாலைத் தயாரிக்க இயலும் .

மேற்கோள்கள் 

கொழுப்பு ஆல்டிகைடுகள்
இனிப்பு மணம் கொண்ட இரசாயனங்கள்
தார்தனெல்சு நீரிணை

தார்தனெல்சு (Dardanelles, (; , ), செவ்வியல் தொன்மைக்காலத்து எல்லெசுபொன்ட் (Hellespont)
(; , Hellespontos, தமிழில் "எலியின் கடல்"), துருக்கியின் வடமேற்கிலுள்ள குறுகலான இயற்கை நீரிணை ஆகும். இது பன்னாட்டளவில் மிகவும் குறிப்பிடத்தக்க நீர்வழியாகும். இது  ஐரோப்பா, ஆசியா கண்டங்களின் எல்லையில் அமைந்துள்ளது.  ஆசிய துருக்கியையும் ஐரோப்பிய துருக்கியையும் பிரிக்கிறது. பன்னாட்டுக் கடற் போக்குவரத்தில் பயன்படுத்தப்படும் உலகின் மிகக் குறுகலான நீரிணைகளில் ஒன்றாக விளங்குகின்றது.  இந்த நீரிணை மர்மரா கடலை  ஏஜியன்,  நடுநிலக் கடல்களுடன் இணைக்கிறது. அதே சமயம் பொசுபோரசு வழியாக கருங்கடலுக்கும் வழியமைக்கிறது. தார்தனெல்சு 61 கிமீ (38 மைல்) நீளமும்,  1.2 முதல் 6 கிமீ (0.75 முதல் 3.73 மைல்) அகலமும் உள்ளது. மிகுந்த ஆழப்பகுதி கனக்கலே நகரருகே இதன் மிகக் குறுகலான பகுதியில் 103 மீ (338 அடி)  உள்ளது. சராசரியாக இதன் ஆழம் 55 மீ (180 அடி).
 
இந்த நீரிணையின் வட பகுதியில் மக்கள் குடியேற்றம் குறிப்பிடும்படி இல்லை; ஆனால் தெற்கில் 110,000 மக்கள்தொகை கொண்ட  கனக்கலே நகரம் உள்ளது. 
 
பொசுபோரசும், தார்தனெல்சும் கூட்டாக துருக்கிய நீரிணைகள் எனப்படுகின்றன.

துருக்கிய நீரிணைகள்
கனக்கலே மாகாணப் புவியியல்
துருக்கியின் புவியியல்
எலி (தொன்மவியல்)

ஹெலி (Helle, ; ), சில நேரங்களில் அதாமசு (Athamantis, Ἀθαμαντίς), எனப்படுவது கிரேக்கத் தொன்மவியலில் இடம்பெறும் ஓர் பாத்திரமாகும். இத்தேவதை ஜேசன் மற்றும் அர்கோனாட்சு கதையில் முதன்மையானவராக வருகிறார்.

மேற்கோள்கள்

கிரேக்கத் தொன்மவியல்
தமிழ் உயர்கல்வி வரலாறு

தமிழ் உயர்கல்வி வரலாறு என்பது முறைசார்ந்த உயர்கல்வியில் தமிழ் இடம்பெற்றதைக் குறிப்பது ஆகும்.

வரலாறு

தமிழ்ச் சங்கங்களின் முயற்சிகள் 
பிரித்தானியர் காலத்தில் முறையான பள்ளிப்படிப்பு உருவாகி அது வளர்வதற்கு முன்பு தமிழகத்தில் திண்ணைப் பள்ளிக்கூடங்கள் வழியாகவே தமிழ் கற்பிக்கப்பட்டது. மேற்கொண்டு தமிழை ஆழமாக படிக்கவேண்டுமானால் கவிராயர்களிடம் மாணாக்கராக சேர்ந்தே கற்கவேண்டி இருந்தது. அதற்காக கவிராயர்கள் உள்ள ஊருக்குச் சென்று அவர்களுடன் ஆண்டுக் கணக்கில் தங்கி தமிழ் கற்கும் சூழல் இருந்தது.  தமிழ்நாட்டுக்கு முறையான பள்ளிப் படிப்பானது 1831இல் பிரித்தானியர் ஆட்சிக் காலத்தில் அறிமுகமானது. அப்போது  பள்ளியில் தமிழ் கற்பிக்க தேவைப்பட்ட ஆசிரியர்களுக்கு கவிராயர்கள் அளிக்கும் சான்றைக் கொண்டு நியமிக்கப்பட்டனர். காரணம் தமிழைக் கற்பிக்க முறையான கல்லூரிப் படிப்பும், கல்லூரிச் சான்றுகளும் இல்லாத நிலையே அப்போது நிலவியது ஆகும்.

1901 செப்டம்பர் 14 இல் மதுரைத் தமிழ்ச் சங்கம்  துவக்கப்பட்டபிறகு தமிழ்ப் புலவருக்கான பண்டித‍த் தேர்வை அச்சங்கம் முதலில் தொடங்கியது. அதில் பிரவேசம், பாலபண்டிதம், பண்டிதம் என்னும் மூன்று தேர்வுகள் நடத்தப்பட்டு பட்டங்கள் வழங்கப்பட்டன. இதற்கடுத்து திருநெல்வேலியில் தொடங்கப்பட்ட தென்னிந்தியத் தமிழ்ச் சங்கம் தமிழ்ப்புலவர் தேர்வை நடத்தத் தொடங்கியது. இந்த சங்கம் சங்க நூற் சிறப்புப் புலவர், கப்பியச் சிறப்புப் புலவர், சமய நூற் சிறப்புப் புலவர், நீதி நூற் சிறப்புப் புலவர் என்னும் நான்குவகை சிறப்புப்புலவர் தேர்வுகளை நடத்தியது. இந்த இரண்டு இடங்களிலும்  தேர்வுக்கு வருபவர்கள் நூல்பட்டியலைப் பெற்று அவர்கள் தங்கள் சொந்த முயற்சியில் படிக்கவேண்டிய சூழல் நிலவியது. இவை கல்லூரி, வகுப்பறை போன்ற ஏற்பாடுகளைச் சொய்துகொள்ளாமல் தேர்ச்சியை மதிப்பிட்டு பட்டம் தரும் பணியை மட்டும் செய்தன. இதனால் இவை நடத்திய தேர்வுகளும் தந்த பட்டங்களும் பல்கலைக்கழக ஏற்பு பெறாதவையாக இருந்தன.

கலப்புப்பாடம் 
சென்னைப் பல்கலைக்கழகம் தமிழ்ப் புலமைக்கான வித்துவான் தேர்வை 1910இல் நடத்த‍த் தொடங்கியது. அங்கு தமிழும் சமசுகிருதமும் கலந்த மூவகைப் பாடத்திட்டங்கள் கடைபிடிக்கப்பட்டன.  வித்துவான் (2அ, 2ஆ, 2இ) என மூன்றுவிதமான பட்டங்கள் தரப்பட்டன.  தமிழ் மட்டும் கற்பிக்கப்படும் சூழல் எந்தக் கல்லூரியிலும், இல்லாத நிலையே இருந்த‍து.

தனித்தமிழ்க் கல்வி 
அச்சமயம் திருவையாறு அரசர் கல்லூரியில் சென்னைப் பல்கலைக் கழகம் மேற்குறிப்பிட்டவிதமான சமசுகிருதத்துக்கு முக்கியத்துவம் அளிக்கும் வித்வான் படிப்பைத் துவக்கியது. இந்தக் கல்லூரி மாவட்டக் கழகத்தின் கட்டுப்பாட்டில் இருந்துவந்தது. இந்நிலையில் 1923இல் மாவட்டக் கழகத் தலைவராக நீதிக்கட்சித் தலைவர் ஏ. டி. பன்னீர் செல்வம் பொறுப்புக்கு வந்தார். அவரின் நிர்வாகத்தின்கீழ் திருவையாறு கல்லூரி வந்தது. இதன்பிறகு திருவையாறு கல்லூரியில் தனித்தமிழ் படிப்பைத் துவக்க வேண்டுமென்ற முனைப்பில் பல தடைகளைத் தாண்டி, முதன்முதலில் தனித்தமிழ் படிப்பானது வித்வான் (2ஈ) என்ற பெயரில் அளிக்கப்பட்டது. இந்தப் பட்டம் 1972இல் தமிழ் புலவர் என மாற்றம்பெற்றது.

மேற்கோள்கள் 

தமிழ்நாட்டில் கல்வி
தமிழ் கல்வி
இந்தியாவின் கல்வி வரலாறு
சி. எஸ். அமுதன்

சி. எஸ். அமுதன் (C S Amudhan)  இந்தியத் திரைப்பட இயக்குநர் மற்றும் பாடலாசிரியர் ஆவார். 1977 ஆம் ஆண்டு சூலை மாதம் 19 ஆம் தேதியன்று இவர் பிறந்தார். மின்னலே (2001) திரைப்படத்தின் மூலம் பாடலாசிரியராக அமுதன் சினிமாவில் அறிமுகமானார். இப்படத்தில் "மேடி மேடி" என்ற பாடலை இவர் எழுதினார்.   இவர் தமிழ் படம்  மற்றும் தமிழ் படம் 2.0  ஆகிய திரைப்படங்களை இயக்கியதன் மூலம் பரவலாக அறியப்படுகிறார்.

திரைத்துறை

இயக்குநராக

பாடலாசிரியராக

மேற்கோள்கள் 

சென்னைத் திரைப்பட இயக்குநர்கள்
வாழும் நபர்கள்
தமிழ்த் திரைப்பட இயக்குநர்கள்
தமிழ் பாடலாசிரியர்கள்
1977 பிறப்புகள்
காம்பிளி ஆறு

காம்பிலி ஆறு என்பது தமிழ்நாட்டின் திருப்பூர் மாவட்டம் பல்லடம் அருகே உள்ளே அனுப்பட்டி என்ற இடத்தில் துவங்கி ஈரோடு மாவட்டம் மயிலரங்கம் எனும் இடத்தில் அமராவதி ஆற்றோடு கலக்கும் ஒரு காட்டாறாகும். இதன் நீளம் சுமார் 70 கிமீ. பெரு மழைக்காலங்களில் நதி போன்றும் மற்ற நேரங்களில் வறண்ட ஓடையாகவும் காட்சி தரும். இது செல்லும் வழியில் பல தடுப்பணைகள் கட்டப்பட்டு நீர் சேமிக்கும் முயற்சிகள் நடந்துகொண்டுள்ளன. முழுமையாக மீட்டெடுக்கவும் பல்வேறு ஆலோசனைகளும் முன்வைக்கப்பட்டுள்ளன.

இந்த ஆற்றின் குறுக்கே திருப்பூர் மாவட்டம் காங்கயம் வட்டம் வெள்ளகோவிலை அடுத்த உத்தமபாளையத்தில் வட்டமலைக்கரை ஓடை அணை அமைந்துள்ளது. இந்த அணையின் மூலம் 6,043 ஏக்கர் நிலங்கள் பாசன வசதி பெறுகின்றன.

திருப்பூர் மாவட்ட ஆறுகள்
ஈரோடு மாவட்ட ஆறுகள்
நிலவு மறைப்பு, 27 சூலை 2018

ஒரு முழுமையான நிலவு மறைப்பு 27 சூலை 2018 அன்று நிகழ்ந்தது. அப்போது நிலவு புவியின் நிழலின் மையக் கோடு வழியே நகர்ந்து சென்றது. எனவே இது 2011 சூன் நிலவு மறைப்புக்குப் பின் நிகழும் முதலாவது மைய நிலவு மறைப்பு ஆகும். மேலும் இது 2018ம் ஆண்டு நிகழ்ந்த இரண்டாவது நிலவு மறைப்பு ஆகும்.

இந்நிகழ்வின் போது நிலவு புவிக்கு மிக தொலைவில் இருந்ததால் இது நீண்ட நேரம் நீடித்தது. எனவே இது 21ஆம் நூற்றாண்டின் மிக நீளமான நிலவு மறைப்பாக இருந்தது. இது தோராயமாக 1 மணி 47 நிமிடங்கள் வரை நீடித்தது.

தோற்றத்தன்மை 

கிழக்கு ஆபிரிக்கா, மத்திய ஆசியாவில் முழுமையாகத் தோற்றும். கிழக்கு அமெரிக்கா, மேற்கு ஆபிரிக்காவின் மீதாக உதயமாகி, கிழக்கு ஆசியா மற்றும் அவுத்திரேலியா மேலாக மறையும்.

பின்னணி 

புவியின் நிழல் பகுதியில் நிலவு பயணிக்கும் போது நிலவு மறைப்பு நிகழ்கிறது. நிலவு மறைப்பின் ஆரம்பத்தில் புவியின் நிழல் நிலவொளியை முதலில் கருமையாக்கும். பின்னர் இது நிலவினை முழுமையாக மூடும். இதனால் நிலவு சிவப்பு நிறமாக மாறும் ( இது வளிமண்டலத் தன்மையைப் பொறுத்து மாறுபடலாம்).

மேற்கோள்கள்

நிலவு மறைப்புகள்
மண்மங்கலம் வட்டம்

மண்மங்கலம் வட்டம், தமிழ்நாட்டின் கரூர் மாவட்டத்தில் புதிதாக நிறுவப்பட்ட ஆறாவது வருவாய் வட்டம் ஆகும். இவ்வட்டம் கரூர் வட்டத்தின் வடக்கில் உள்ள சில பகுதிகளைக்  கொண்டு 12 பிப்ரவரி 2014  நிறுவப்பட்டது. மண்மங்கலம் வட்டம் 326 சதுர கிலோ மீட்டர் பரப்பளவு கொண்டது.  மண்மங்கலம் வட்டத்தின் மக்கள்தொகை 1.65 இலட்சம் ஆகும்.

நிர்வாகம்
இவ்வட்டத்தின் வட்டாட்சியர் அலுவலகம் மண்மங்கலத்தில் செயல்படுகிறது. மண்மங்கலம் வட்டம்  வாங்கல், மண்மங்கலம் மற்றும் தாளப்பட்டி என  3 உள்வட்டங்கள் எனும் பிர்காக்களும், 21 வருவாய் கிராமங்களும் கொண்டுள்ளது.

மண்மங்கல வட்டத்தின் வருவாய் கிராமங்கள்

வாங்கல் துணை வட்டத்தின் வருவாய் கிராமங்கள்
 நஞ்செய் கடம்பங்குறிச்சி 
 புஞ்செய் கடம்பங்குறிச்சி
 நன்னியூர்
  வாங்கல்
 குப்புச்சிப்பாளையம்

மண்மங்கலம் துணை வட்டத்தின் வருவாய் கிராமங்கள்
 மண்மங்கலம்
 ஆத்தூர்
 காதப்பாறை
 மின்னாம்பள்ளி
 நெரூர் (வடபாகம்)
 நெரூர் (தென்பாகம்)
 அச்சமாபுரம்
 சோமூர்
 கோயம்பள்ளி
 பஞ்சமாதேவி

தாளப்பட்டி துணை வட்டத்தின் வருவாய் கிராமங்கள்
 ஆண்டாங்கோயில் (கிழக்கு)
 ஆண்டாங்கோயில் (மேற்கு)
 கருப்பம்பாளையம்
 அப்பிப்பாளையம்
 பள்ளபாளையம்
 தாளப்பட்டி

மேற்கோள்கள்

கரூர் மாவட்ட வட்டங்கள்
கடவூர் வட்டம்

கடவூர் வட்டம்(இ) தரகம்பட்டி(Kadavur  taluk) தமிழ்நாட்டின் கரூர் மாவட்டத்தின் ஆறு வருவாய் வட்டங்களில் ஒன்றாகும். கடவூர் வட்டம் கடவூர் மற்றும் மைலம்பட்டி என இரண்டு உள்வட்டங்களையும், 23 வருவாய் கிராமங்களையும் கொண்டுள்ளது. கடவூர் வட்டத்தின் வட்டாட்சியர் அலுவலகம் தரகம்பட்டியில் செயல்படுகிறது. 

கடவூர் ஊராட்சி ஒன்றியம் முழுமையாகவும்,  கிருஷ்ணராயபுரம் ஊராட்சி ஒன்றியத்தின் சில பகுதிகளும் கடவூர் வருவாய் வட்டத்தில் உள்ளது.  இவ்வட்டம் கரூர் மக்களவைத் தொகுதி  மற்றும் பெரம்பலூர் மக்களவைத் தொகுதிகளில் அடங்கியுள்ளது.

மக்கள்தொகை பரம்பல்
471.85 சதுர கிலோ மீட்டர் பரப்பளவு கொண்ட கடவூர் வட்டத்தின் 2011ம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை 1,09,810 ஆகும். அதில் ஆண்கள் 54,852 ஆகவும், பெண்கள்  54,958 ஆகவும் உள்ளனர். பாலின விகிதம் 1000 ஆண்களுக்கு 1002 பெண்கள் வீதம் உள்ளனர். எழுத்தறிவு 57.85% ஆகவுள்ளது. ஆறு வயதிற்குட்பட்டோரில் ஆண் குழந்தைகள்  6,130 ஆகவும், பெண்கள் 5,747 ஆக உள்ளனர்.

மேற்கோள்கள்

வெளி இணைப்புகள் 
 TNGIS 

கரூர் மாவட்ட வட்டங்கள்
குழ. செல்லையா

குழ. செல்லையா (சொல்லரசு என்றும் அழைக்கப்பட்டார்) (மறைவு: 23 நவம்பர் 2017) என்பவர் தமிழகத்தைச் சேர்ந்த ஒரு அரசியல்வாதியும், பேராவூரணி சட்டமன்றத் தொகுதியின் முன்னாள் சட்டமன்ற உறுப்பினராவார். இவர் அதிமுகவைச் சேர்ந்தவர்.

இவர் தஞ்சாவூர் மாவட்டம், பேராவூரணியையடுத்த முதுகாடு கிராமத்தைச் சேர்ந்தவர்.  தொடக்கத்தில் திமுகவில் இருந்த இவர்.  1971 சட்டப்பேரவை தேர்தலில் போட்டியிட கட்சியில் வாய்ப்பு அளிக்கப்படாததால் பேராவூரணி சட்டமன்றத் தொகுதியில் சுயேட்சையாக போட்டியிட்டு வெற்றி பெற்றார்.

பின்னர், எம். ஜி. ஆர் அதிமுகவை தொடங்கியபோது, அதன் விண்ணப்பப் படிவத்தில் எம்ஜிஆர் முதலாவதாகவும், குழ. செல்லையா ஐந்தாவது நபராகவும் கையெழுத்திட்டார். பின்னர் அதிமுக மாநில விவசாய பிரிவு செயலாளராக இருந்தார். இடையில் தமிழ்நாடு முத்தரையர் சங்கத்தை தொடங்கி அதன் தலைவராகவும் செயல்பட்டார்.

மேற்கோள்கள் 

தஞ்சாவூர் மாவட்ட நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
2017 இறப்புகள்
உகாண்டா ஆசியர்களை வெளியேற்றல்

உகாண்டா ஆசியர்களை வெளியேற்றல் (Expulsion of Asians from Uganda) 4 ஆகஸ்டு, 1972 அன்று உகாண்டாவின் இராணுவ சர்வாதிகார அதிபர் இடி அமீன், உகாண்டாவில் வாழும் ஆசிய நாட்டவர்களை 90 நாட்களுக்குள் நாட்டை விட்டு வெளியேற ஆணையிட்டார். வெளியேற்றத்தின் போது இருந்த 80,000 தெற்காசிய நாட்டவர்களில் பெரும்பான்மையினர் குசராத்தி வம்சாவளியினராக இருந்தனர். 1972ல் உகாண்டாவில் தங்கியிருந்த 23,000 ஆசிய மக்களின்  குடியுரிமை விண்ணப்பத்தை உடனடியாக உகாண்டா அரசு ஏற்றது. உகாண்டா மக்கள் இந்திய வணிகர்களுக்கு எதிரான வெறுப்புணர்ச்சியில் இருந்ததால், உகாண்டா அதிபர் இடிஅமீன் ஆசியர்களை உகாண்டாவை விட்டு வெளியேற்றும் முடிவிற்கு வந்தார்.

வெளியேற்றப்பட்டவர்களில் 27,000 ஆசியர்கள் ஐக்கிய இராச்சியம் மற்றும் அதன் காலனி நாடுகளின் குடியுரிமை பெற்றவர்களாக இருந்ததால், ஐக்கிய இராச்சியற்கு குடியேறினர். 6,000 ஆசிய அகதிகள் கனடாவிற்கும், 4,500 அகதிகள் இந்தியாவிற்கும், 2,500 அகதிகள் அருகில் உள்ள கென்யாவிற்கும் புகழிடம் அடைந்தனர். 20,000  உகாண்டா அகதிகள் குறித்தான விவரம் கிடைக்கவில்லை. 5,655 ஆசியர்களின் நிறுவனங்கள், பண்ணை வீடுகள், கால்நடைப்பண்ணைகள் மற்றும் தோட்டங்கள், வீடுகள் உகாண்டா மக்களுக்கு பகிர்ந்தளிக்கபப்ட்டது.

பின்னணி
பிரித்தானியா, உகாண்டாவை 1894 முதல் 1962 வரை காலனியாதிக்க நாடாக ஆட்சி செய்த போது, தெற்காசிய மக்கள், குறிப்பாக குஜராத்தி மக்கள் உகாண்டாவில்  தொழில் மற்றும் வணிகம் செய்யச் சென்றனர். 1890களில் பிரித்தானிய இந்தியாவிலிருந்து 32,000 கூலித்தொழிலாளர்கள், உகாண்டாவில் இருப்புப் பாதை அமைக்க  அழைத்துச் செல்லப்பட்டனர். இருப்புப் பாதை பணி முடிந்த பின் 6,724 கூலித்தொழிலாளர்கள் தவிர பிறர் இந்தியாவிற்கு நாடு  திரும்பினர்.

உகாண்டாவின் 1% ஆசிய மக்கள், உள்ளூர் உகாண்டா மக்களை விட  சிறிது வசதி படைத்தவர்களாக வாழ்ந்தனர். உகாண்டா தேசிய வருமானத்தில் ஆசியர்களின் பங்கு ஐந்தில் ஒன்றாக இருந்தது. உகாண்டாவின் பெரும்பாலான வணிகர்கள் குஜராத்தி மக்களாக இருந்தனர். இதனால் உள்ளூர் மக்கள் ஆசிய நாட்டவர்கள் மீது வெறுப்புணர்வுடன் இருந்தனர்.

1969-70களில் உகாண்டாவில் வாழ்ந்த 30,000 கென்ய மக்கள் உகாண்டாவை விட்டு வெளியேற்றப்பட்டனர்.

குஜராத்திகள் உகாண்டா திரும்புதல்
இடி அமீன் ஆட்சிக்குப் பிறகு, 1980ல் உகாண்டா ஆட்சியாளர்களின் அழைப்பின் பேரில் ஆயிரக்கணக்கான குஜராத்தி மக்கள் மீண்டும் வணிகம் மற்றும் தொழில் தொடங்க உகாண்டா திரும்பினர். உகாண்டாவின் சமூக, பொருளாதார வளர்ச்சிக்கு குஜராத்தி மக்கள் முக்கியப் பங்களிக்கின்றனர்.

வெளி இணைப்புகள்
  ஆப்பிரிக்க சர்வாதிகாரியால் வெளியேற்றப்பட்ட இந்தியர்கள்

அடிக்குறிப்புகள்

ஆதார நூற்பட்டி
 
 
 
 
 

 
 

உகாண்டா
குசராத் வரலாறு
நையோபியம் மோனாக்சைடு

நையோபியம் மோனாக்சைடு (Niobium monoxide) என்பது NbO என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். நையோபியம் ஓராக்சைடு என்ற பெயராலும் இச்சேர்மத்தை அழைக்கலாம்.  சாம்பல் நிறத்தில் திண்மமாகக் காணப்படும் இச்சேர்மம் உலோகம் சார்ந்த கடத்தும் தண்மையைக் கொண்டுள்ளது.

கட்டமைப்பு 
பாறை உப்பில் இருப்பதைப் போல வழக்கத்திற்கு மாறான கனசதுர கட்டமைப்பை நையோபியம் மோனாக்சைடு ஏற்கிறது. ஆனால், இங்கு நையோபியம் மற்றும் ஆக்சிசன் அணுக்கள் இரண்டும் நான்கு ஒருங்கிணைவு சதுரத்தளத்தில் உள்ளன . மேலும், நையோபியம் மையங்கள் எண்முக வடிவில் அடுக்கப்பட்டுள்ளன, கீழ்நிலை நையோபியம் ஆலைடுகளில் காணப்படும் எண்முக நையோபியம் தொகுதிகள் போன்ற கட்டமைப்பு ஒற்றுமையையும் இது கொண்டுள்ளது . நையோபியம் மோனாக்சைடில் Nb-Nb பிணைப்பின் பிணைப்பு நீளம் 298 பைக்கோ மீட்டர்களாகும். உலோக மையங்களுக்கு இடையில் வலிமையாகவும் கிட்டத்தட்ட சகப்பிணைப்பும் உள்ளதாக ஓர் ஆய்வு தெரிவிக்கிறது . 

1.38 கெல்வின் வெப்பநிலையில் இச்சேர்மம் ஒரு மீக்கடத்தியாகச் செயல்படுகிறது. NbO  மணிகளை சூழ்ந்து Nb2O5 அடுக்கு உருவாகியுள்ள மின்தேக்கிகளில் மின்காப்புப் பொருளாக இது பயன்படுத்தப்படுகிறது .

தயாரிப்பு 
நையோபியம் பென்டாக்சைடை ஐதரசன் வாயுவுடன் வினைபுரியச் செய்து நையோபியம் மோனாக்சைடு தயாரிக்கப்படுகிறது. குறிப்பாக ஒத்தவிகிதசமயிணைப்பு முறை வினையில் இது தயாரிக்கப்படுகிறது   More typically, it is prepared by comproportionation:

Nb2O5  +  3 Nb   →   5 NbO.

மேற்கோள்கள்
.

நையோபியம்(II) சேர்மங்கள்
ஆக்சைடுகள்
நையோபியம்(V) புளோரைடு

நையோபியம்(V) புளோரைடு (Niobium(V) fluoride) என்பது NbF5 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இத்திண்மம் [NbF5]4 என்ற நாற்படிகளால் ஆக்கப்பட்டுள்ளது. நிறமற்ற திண்மமான இச்சேர்மம் அரிதாகப் பயன்படுத்தப்படுகிறது.

தயாரிப்பு 

நையோபியம் சேர்மம் ஏதாவதொன்றுடன் புளோரினைச் சேர்த்து சூடுபடுத்தி நையோபியம் பென்டாபுளோரைடத் தயாரிக்கிறார்கள்: 

2 Nb  +  5 F2   →  2 NbF5
2 NbCl5  +  5 F2   →  2 NbF5  +  5 Cl2

வினை 

ஐதரசன் புளோரைடுடன் நையோபியம்(V) புளோரைடு வினைபுரிந்து H2NbF7 என்ற ஒரு மிகை அமிலத்தைக் கொடுக்கிறது.

தொடர்புடைய சேர்மங்கள் 

ஐதரோபுளோரிக் அமிலத்தில் NbF5 சேர்மம் [[NbF7]2-  மற்றும் [NbF5O]2- அயனிகளாக மாற்றப்படுகிறது. பொட்டாசியத்துடன் சேர்ந்த உப்புகளாக இந்த அயனிகள் மற்றும் தொடர்புடைய டாண்ட்டலம் புளோரைடுகளின் கரைதிறன், நையோபியம் மற்றும் டாண்ட்டலம் தனிமங்களைப் பிரிக்கும் மேரிக்னாக் செயல்முறைக்கு அடிப்படையாகும். 
  
புளோரைடின் மூலைப்பகிர்வு நாற்படி கட்டமைப்புக்கு மாறாக NbCl5 விளிம்பு பகிர்வு எண்முக முக்கோணக இருபடிக் கட்டமைப்பாக உருவாகிறது.

மேற்கோள்கள்

புற இணைப்புகள் 
 NIST Standard Reference Database

நையோபியம்(V) சேர்மங்கள்
புளோரைடுகள்
உலோக ஆலைடுகள்
நையோபியம்(V) புரோமைடு

நையோபியம்(V) புரோமைடு (Niobium(V) bromid) என்பது Nb2Br10  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். NbBr5 என்ற அனுபவ வாய்ப்பாட்டிலிருந்து இச்சேர்மம் நையோபியம்(V) புரோமைடு என்ற பெயரைப் பெறுகிறது. டயா காந்தப் பண்பும் ஆரஞ்சு நிறமும் கொண்ட இத்திண்மம்  எளிதில் நீராற்பகுக்கப்படுகிறது. இரண்டு NbBr5 அலகுகள் ஒரு சோடி புரோமைடு பாலங்களால் இணைக்கப்பட்டுள்ள விளிம்பு - பகிர்வு ஈரென்முக கட்டமைப்பை நையோபியம்(V) புரோமைடு ஏற்கிறது . Nb மற்றும் Ta தனிமங்களின் பென்டாகுளோரைடுகளும், பென்டா அயோடைடுகளும் இதே மையக்கருத்து கட்டமைப்பை ஏற்கின்றன. நையோபியம் மையங்களுக்கு இடையில் பிணைப்பும் கிடையாது. உயர் வெப்பநிலையில் நையோபியம் உலோகத்துடன் புரோமினை ஒரு மின் உலையில் இட்டு வினைபுரியச் செய்து நையோபியம்(V) புரோமைடைத் தயாரிக்கிறார்கள்.

புற இணைப்புகள் 
Web Elements

மேற்கோள்கள்

நையோபியம்(V) சேர்மங்கள்
புரோமைடுகள்
உலோக ஆலைடுகள்
புரோமின் சேர்மங்கள்
நையோபியம் நைட்ரைடு

நையோபியம் நைட்ரைடு (Niobium nitride) என்பது NbN.  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். நையோபியம் மற்றும் நைட்ரசன் தனிமங்கள் சேர்ந்து இச்சேர்மம் உருவாகிறது. 16 கெல்வின் வெப்பநிலை போன்ற தாழ் வெப்பநிலைகளில் நையோபியம் நைட்ரைடு மீக்கடத்தியாகிறது. மேலும் இது அகச்சிவப்பு ஒளியில் உணரியாகப் பயன்படுகிறது .

பயன்கள் 

 ஒரு மீக்கடத்தியாகப் பயன்படுவது நையோபியம் நைட்ரைடின் மிக முக்கியமான பயனாகும். அகச்சிவப்பு நிறமாலையில் 1-10 மைக்ரோ மீட்டர் பகுதியில் உள்ள தனி போட்டானை இதனால் உணரமுடியும்.  இப்பயன் வானியல் மற்றும் தொலைதொடர்புகளில் முக்கியமானதாக உள்ளது. 25 கிகாயெர்ட்சு அளவிலான மாற்றங்களை இதனால் உணரமுடியும்.
 ஒளியியலில் எதிரொளிப்பை எதிர்க்கும் மேற்பூச்சாக வில்லைகள் மீது பூசுவதற்கும் இதைப் பயன்படுத்துகிறார்கள்.
 பேனசோனிக் நிறுவனம் 2015 ஆம் ஆண்டில் நையோபியம் நைட்ரைடை அடிப்படையாகக் கொண்டு ஒரு ஒளிவினையூக்கியை உருவாக்கியது. இது சுமார் 57% சூரிய ஒளியை ஈர்த்து தண்ணீர் சிதைவுறுதலை ஊக்குவித்து ஐதரசன் வாயு உற்பத்தியை அதிகரித்தது. இம்முறையில் உற்பத்தியாகும் வாயு மின்வேதியியல் எரி கலன்களில் எரிபொருளாகப் பயன்படுத்தப்படுகிறது .

மேலும் படிக்க 
Counting Photons (using Niobium nitride)

மேற்கோள்கள்
.

நையோபியம்(III) சேர்மங்கள்
நைட்ரைடுகள்
மீக்கடத்திகள்
பாறை உப்பு படிகக் கட்டமைப்பு
இரேனியம் டைதெலூரைடு

இரேனியம் டைதெலூரைடு (Rhenium ditelluride) என்பது ReTe2  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இரேனியம் மற்றும் தெலூரியம் தனிமங்கள் சேர்ந்து இச்சேர்மம் உருவாகிறது. இரேனியம் இருதெலூரைடு என்றும் இதை அழைக்கலாம். இரேனியம் டைசல்பைடு மற்றும் இரேனியம் டைசெலீனைடு போன்ற சேர்மங்களின் கட்டமைப்பைப்போல அடுக்கு கட்டமைப்பைப் பெறாமல் இது மாறுபடுகிறது .

மேற்கோள்கள் 

இரேனியம்(IV) சேர்மங்கள்
தெலூரைடுகள்
சாரதா (நடிகை)

சாரதா (Sharada) (25 சூன் 1945) மூன்று முறை சிறந்த நடிகைக்கான தேசிய விருது   பெற்றுள்ளார். இவர் பல தமிழ், தெலுங்கு மற்றும் மலையாள மொழி திரைப்படங்களில் நாயகியாக நடித்துள்ளார். இவர் இரண்டு முறை தென்னிந்திய பிலிம்பேர் விருது பெற்றுள்ளார்.  2010ல் ஆந்திர அரசின் என் டி ஆர் விருதையும் பெற்றுள்ளார். 
 மேலும் ஆந்திர அரசின் நந்தி விருதும் பெற்றுள்ளார்.
 
தற்போது அரசியல்வாதியான இவர்,  தெலுங்கு தேசம் கட்சியின் சார்பாக  தெனாலி நாடாளுமன்றத் தொகுதியிலிருந்து தேர்ந்தெடுக்கப்பட்டுள்ளார்.

இளமை வாழ்க்கை
இந்தியாவின் ஆந்திரப் பிரதேசம் மாநிலத்தின் குண்டூர் மாவட்டம், தெனாலியில் 25 சூன் 1945 அன்று சரஸ்வதி தேவி எனும் பெயரில்  பிறந்த சென்னையிலுள்ள தனது பாட்டி கனகம்மா வீட்டில் வளர்ந்தார். திரைப்படங்களில் நடிக்கத் துவங்கிய காலத்தில் தனது பெயரை சாரதா என மாற்றிக் கொண்டார். தெலுங்குத் திரைப்பட நடிகர் சலம் என்பவரை திருமணம் செய்து கொண்டார். பின்னர் அவருடன் திருமண உறவு முறித்துக் கொண்டு ஐதராபாத் நகரத்தில் வாழ்கிறார்.

இளமைப் பணி
துவக்கத்தில் சாரதா தெலுங்கு நாடக மேடைகளில் சிறு பாத்திரங்களில்  நடிக்கத் துவங்கினார். பின்னர் தமிழ், தெலுங்கு மொழி மேடை நாடகங்களில் முக்கிய நாயகி பாத்திரங்களில் நடிக்கத் துவங்கினார்.

திரைப்படத் தொழில்
1961ல் அக்கினேனி நாகேஸ்வர ராவ்வுடன் முதன்முறையாக  கதாநாயகியாக சாரதா நடித்தார். பின்னர் தமிழ் மற்றும் மலையாளத் திரைப்படங்களில் கதாநாயகியாக நடித்தார்.  1968ல் மலையாளத்தில் இவர் நடித்த துலாபாரம் எனும் திரைப்படம், சாரதாவிற்கு  சிறந்த நடிகைக்கான தேசிய விருது கிடைத்தது.
 
மேலும் சுயம்வரம் என்ற மலையாளத் திரைப்படம் மற்றும் 1978ல் நிமஜ்ஜனம் எனும் தெலுங்குத் திரைபப்டத்தில் கதாநாயகியாக நடித்த சாரதா சிறந்த நடிகைக்கான தேசிய விருது பெற்றார்.

அரசியல் மற்றும் வணிகம்
தெலுங்கு தேசம் கட்சியின் சார்பாக தெனாலி மக்களவைத் தொகுதியிலிருந்து 1996ல் தேர்ந்தெடுக்கப்பட்டார் சாரதா ஐதராபாத் நகரத்தில் லோட்டஸ் சாக்லெட் உற்பத்தி தொழிற்சாலை நடத்தி வருகிறார்.

மேற்கோள்கள்

1945 பிறப்புகள்
வாழும் நபர்கள்
20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
கேரள மாநில திரைப்பட விருது வென்றவர்கள்
தென்னிந்திய பிலிம்பேர் விருதுகளை வென்றவர்கள்
ஆந்திரப் பிரதேச அரசியல்வாதிகள்
11வது மக்களவை உறுப்பினர்கள்
குண்டூர் மாவட்ட நபர்கள்
21-ஆம் நூற்றாண்டு இந்திய அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
கன்னடத் திரைப்பட நடிகைகள்
சங்கர் கிருட்டிணமூர்த்தி

சங்கர் கிருட்டிணமூர்த்தி என்பவர் திருச்சிராப்பள்ளி மாவட்டம் நங்கவரத்தைப் பிறப்பிடமாகக் கொண்ட பொறியாளரும், மேலாண்மை ஆலோசகரும், வழக்குரைஞருமாவார். இவர் திரைப்படங்களில் நடிப்பதோடு, திரைத்துறையில் திரைக்கதை உதவியாசிரியராகவும், திரைப்படங்களுக்கு சட்ட ஆலோசகராகவும் பணியாற்றி வருகிறார்.

ஆரம்ப வாழ்க்கை 
சங்கர் கிருட்டிணமூர்த்தி தமிழ்நாட்டிலுள்ள திருச்சி மாவட்டத்திலுள்ள நங்கவரம் எனும் ஊரில் பிறந்தார்.  சென்னையில் வளர்க்கப்பெற்று, இளங்கலை பொறியியல் மற்றும் முதுநிலை வணிக மேலாண்மை ஆகியவற்றை பெங்களூரில் பயின்றார். மேலும், பெங்களூரிலுள்ள தேசிய சட்டக்கல்லூரி பல்கலைக்கழகத்தில் சட்டப்படிப்பை பயின்றதுடன் வணிக சட்டங்களை சிறப்புப் பாடமாக தேர்ந்தெடுத்து பட்டம் பெற்றார்.

வாழ்க்கை 
பெங்களூரிலுள்ள தூர்தர்ஷனில் தொகுப்பாளராக தன்னுடைய ஊடகப்பணியைத் துவங்கினார். திரைப்படங்களிலும் நடிக்கத் துவங்கினார். 2006 ஆம் ஆண்டு வெளியான காதலே என் காதலே திரைப்படத்தில் சிறு வேடமேற்று நடித்தார். இப்படம் 2007 ஆம் ஆண்டு அப்போதைய முதல்வர் திரு.கருணாநிதி அவர்களால் சிறப்பு விருதினைப் பெற்றது. பல திரைப்படங்களுக்கு திரைக்கதை உதவியாசிரியராகவும் பணியாற்றிய இவர், 2012 ஆம் ஆண்டு நடிகர் சூர்யா நடிப்பில் வெளியான மாற்றான் திரைப்படத்தில் நடித்தார். அதனைத் தொடர்ந்து 2015 ஆம் ஆண்டு நடிகர் தனுஷ் நடிப்பில் வெளியான அனேகன் படத்திலும் சிறு வேடத்தில் நடித்தார். இயக்குநர் மோ.இராஜாவின் தனி ஒருவன் திரைப்படத்திற்கு திரைக்கதை ஆலோசகராகவும் பணியாற்றினார்.

திரை வரலாறு

வாழ்க்கை 
சங்கர் கிருட்டிணமூர்த்தி தற்சமயம் சட்ட ஆலோசகராகவும், நடிகராகவும் பணியாற்றி வருகிறார். பல்வேறு இதழ்களிலும், செய்திதாள்களிலும் இவர் கட்டுரைகள் எழுதியுள்ளன.

மேற்கோள்கள் 

வாழும் நபர்கள்
தமிழ்த் திரைப்பட நடிகர்கள்
இரேனியம் இருசல்பைடு

இரேனியம் இருசல்பைடு  (Rhenium disulfide) என்பது ReS2 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இரேனியம், கந்தகம் தனிமங்கள் சேர்ந்து இச்சேர்மம் உருவாகிறது.இரேனியம் டைசல்பைடு என்ற பெயராலும் இதை அழைக்கிறார்கள். இச்சேர்மம் அடுக்குக் கட்டமைப்பால் ஆனது. ஒவ்வொரு அடுக்கினுள்ளும் அணுக்கள் வலிமையாக பிணைக்கப்பட்டுள்ளன. வாண்டர் வால்சு விசை இவ்வடுக்குகளை ஒன்றாகப்  பிடித்து வைத்திருக்கின்றது. ஒட்டு மொத்த கட்டமைப்பிலிருந்து அடுக்குகளை தனித்தனியாக உரிக்க முடியும்.
     
அடுக்குக் கட்டமைப்பில் இருக்கும் பெரும்பாலான பிற டைசால்கோகெனைடுகள் அறுகோண சீரமைப்பை கொண்டுள்ளன. இரேனியம் இருசல்பைடு  மிகவும் தாழ்ந்த முச்சரிவு சீரொழுங்கில் அமைந்துள்ளது. ஆனால் இவ்வொழுங்கு ஒட்டுமொத்த பேரளவில் இருந்து ஒற்றை அடுக்குகளுக்கு மாறுவதில்லை.

மேற்கோள்கள் 

இரேனியம்(IV) சேர்மங்கள்
சல்பைடுகள்
ஒற்றை அடுக்குகள்
கந்தகச் சேர்மங்கள்
இரேனியம் இருசெலீனைடு

இரேனியம் இருசெலீனைடு (Rhenium diselenide) என்பது ReSe2  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இதை இரேனியம் டைசெலீனைடு என்றும் அழைப்பார்கள். அடுக்குக் கட்டமைப்பை கொண்டுள்ள இச்சேர்த்தின் ஒவ்வொரு அடுக்கிலும் அணுக்கள் வலிமையாகப் பிணைக்கப்பட்டுள்ளன. மேலும் பலவீனமான வாண்டர்வால்சு பிணைப்புகளால் இவ்வடுக்குகள் ஒன்றாகப் பிணைக்கப்பட்டுள்ளன. எனவே ஒட்டுமொத்தப் பிணைப்பிலிருந்து அடுக்குகளை எளிமையாக உரித்துப் பிரிக்கமுடியும்.

தயாரிப்பு 

மிகச் சிறிய தடிமனுடைய மூன்று- அணு அடுக்குகள் கொண்ட இரேனியம் இருசெலீனைடு சேர்மத்தை சுற்றுச்சூழல் அழுத்தத்தில் வேதியியல் ஆவிப்படிவு முறையில் தயாரிக்க முடியும். ஆர்கான் மற்றும் ஐதரசன் வாயுக்களின் கலவை ஒரு குழாயின் வழியாக செலுத்தப்படுகிறது. இக்குழாயின் முனைகள் வெவ்வேறு வெப்பநிலையில் வைக்கப்படுகின்றன. தளப்பொருளும் ReO3 தூளும் சூடான முனையில் வைக்கப்பட்டு 750 பாகை செல்சியசு வெப்பநிலைக்கு சூடுபடுத்தப்படுகிறது. செலீனியம் தூள் குளிர் முனையில் வைக்கப்பட்டு 250 பாகை செல்சியசு வெப்பநிலை பராமரிக்கப்படுகிறது

2 ReO3 + 7 Se → 2 ReSe2 + 3 SeO2.

பண்புகள் 

இடைநிலை உலோகங்களின் மற்ற சால்கோகெனைடுகள் போல இரேனியமும் அடுக்குக் கட்டமைப்பை ஏற்றுள்ளது. இருப்பினும் மற்ற அடுக்கு சால்கோகெனைடுகள் உயர் அறுகோணக சீரொழுங்கில் உள்ளன. இரேனியம் இருசெலீனைடு மிகக் தாழ்ந்த முச்சரிவு சீரொழுங்கை ஏற்றுள்ளது. இச்சீரொழுங்கு ஒட்டுமொத்த கட்டமைப்பு நிலையிலிருந்து ஒற்றை அடுக்கிற்கு மாறுவதில்லை .

மேற்கோள்கள் 

இரேனியம்(IV) சேர்மங்கள்
செலீனைடுகள்
ஒற்றை அடுக்குகள்
சோழன் அதிவிரைவு வண்டி

{{Infobox rail service
| box_width       = 25em
| name            = சோழன் அதிவிரைவு வண்டி
| logo            =
| logo_width      =
| image           = CHOLAN SUPERFAST EXPRESS 1.jpg
| image_width     = 300px
| caption         = சோழன் அதிவிரைவு வண்டி தஞ்சாவூர் சந்திப்பில்
| type            = அதிவிரைவு வண்டி
| status          = செயலில் உண்டு
| locale          = தமிழ்நாடு
| predecessor     =
| first           = ஏப்ரல் திங்கள் 26, 2010
| last            =
| successor       =
| operator        = தெற்கு இரயில்வே
| formeroperator  =
| ridership       = அதிவிரைவு வண்டி
| website         = www.indianrailways.gov.in
| start           = திருச்சிராப்பள்ளி சந்திப்பு (TPJ)
| stops           = 17
| end             = சென்னை எழும்பூர் (MS)
| distance        = 401 கி. மீ (249 மைல்)
| journeytime     = 7 மணி 15 நிமிடங்கள்
| frequency       = தினசரி
| trainnumber     = 22675/22676
| line_used       = முதன்மை வழித்தடம்
| class           = 1AC, 2AC, 3AC, 2S, SLR, SLRD , UR and Sleeper Class.
| access          = 
| seating         = உண்டு (முன்பதிவற்ற பெட்டிகள்)
| sleeping        = உண்டு (படுக்கை வசதி பெட்டிகள்)
| autorack        = இல்லை
| catering        = On-Board Catering, E-Catering
| observation     = அனைத்து பெட்டிகளிலும் கண்கானிப்பு காமிராக்கள் பொருத்தப்பட்டுள்ளது
| entertainment   = இல்லை
| baggage         = பெரிய சாளரங்கள்
| otherfacilities =
| stock           = RPM/WAP-7
| gauge           = 
| el              = 25 kV AC, 50 Hz (உச்ச வோல்டேஜ் மின்சார இருப்புபாதை)
| speed           = 
| owners          = தெற்கு இரயில்வே - திருச்சிராப்பள்ளி ரயில்வே கோட்டம்
| map             = 
}}சோழன் அதிவிரைவு வண்டி' (Cholan Superfast Express) இந்தியாவின், தமிழ்நாடு மாநிலத்தில், திருச்சிராப்பள்ளி முதல் சென்னை எழும்பூர் வரை தினமும் இயக்கப்படும் ஓர் அதிவிரைவு வண்டியாகும். இது இந்திய ரயில்வேயின், தெற்கு ரயில்வே கோட்டத்தின் கீழ் இயங்குகிறது. இந்த இரயில் சராசரியாக 401 கி. மீ (249 மைல்) தூரத்தை 07 மணி 15 நிமிடங்களில் கடக்கிறது.

 பெயர்க் காரணம் 
இந்த இரயில் கடந்து செல்லும் பகுதிகளில்  சோழ அரசர்கள் ஆட்சி புரிந்ததால் இந்தப்  பெயரிடப்பட்டது. தஞ்சாவூரைத் தலைமையிடமாக கொண்டு சோழர்கள்'' தங்கள் ராஜ்ஜியத்தை ஆட்சி செய்தனர்.

Schedule

Coach composition 
இந்த வண்டியில் மொத்தம் 22 பெட்டிகள் உள்ளன.

மேலும் பார்க்க 
 சேது அதிவேக விரைவுத் தொடருந்து  
 பாண்டியன் அதிவேக விரைவு வண்டி
 மலைக்கோட்டை அதிவிரைவு வண்டி

மேற்கோள்கள் 

தமிழகத்தில் தொடருந்து போக்குவரத்து
தென்னக இரயில்வே தொடர்வண்டிகள்
இந்திய விரைவுவண்டிகள்
அவுண்டா நாகநாதர் கோயில்

அவுண்டா நாகநாதர் கோயில் (Aundha Nagnath Temple) (மராத்தி औंढा नागनाथेश्वर देउळ) என்பது ஒரு பழமையான சிவன் கோயிலாகும்.  8வது சோதிலிங்க தலமான இது இந்தியாவின், மகாராட்டிரத்தின், ஹிங்கோலி மாவட்டத்தில் உள்ள அவுண்டா நாகநாதத்தில் உள்ளது.

வரலாறு 
அவுண்டா நாகநாதர் கோயிலானது (நாகேஸ்வரம்) இந்தியாவின் பன்னிரெண்டு சோதிலிங்கத் தலங்களில் எட்டாவது இடமாக கருதப்படுகிறது, இது பக்தர்களின் முக்கியமான புனிதத் தலமாக உள்ளது. தற்போது உள்ள இந்தக் கோயிலானது பொ.ஊ. 13-ஆம் நூற்றாண்டில்  தேவகிரி யாதவ மன்னர்களால் கட்டப்பட்டதாக தெரிகிறது. முதலில் இக்கோயிலானது பாண்டவர்கள் தங்கள் 14 ஆண்டு வனவாசத்தின்போது  தருமனால் கட்டப்பட்டதாக கூறப்படுகிறது.

இந்தக் கோயிலானது இந்து சமயத்தின் ஒரு பிரிவினரான வர்க்காரிகளால் மதிக்கப்படும் புனிதர்களான நாம்தேவ், விசாபா கெகரா, ஞானேஷ்வர் ஆகியோரின் வாழ்க்கையுடன் நெருக்கமாக தொடர்பு கொண்டுள்ளது.

கோயில் அமைப்பு 
இக்கோயில் நாற்புரமும் மதில்களால் சூழப்பட்டு, உள்ளே பரந்த இடம் கொண்டதாக உள்ளது. கிழக்கிலும் வடக்கிலும் வாயில்கள் உள்ளன, என்றாலும் வடக்கு வாயிலானது பெரியதாகவும் புழக்கத்தில் உள்ளதாகவும் உள்ளது. கோயிலானது 669.60 சதுர மீட்டர் (7200 சதுர அடி) பரப்பளவு கொண்டதாகவும்,  18.29 மீட்டர் (60 அடி) உயரமுடையதாகவும் உள்ளது.  கோயில் வளாகத்தின் மொத்தம் பரப்பளவானது 60,000 சதுர அடியாக  உள்ளது. சமய முக்கியத்துவத்துவ்வம் கோண்ட இந்தக் கோயிலானது அழகிய சிற்பவேலைப்பாடுகளைக் கொண்டதாக உள்ளது. தற்போதைய கோயிலின் அடிப்பகுதியானது ஹெமத்பந்தி கட்டட பாணியில் உள்ளது, அதையடுத்த மேல்பகுதியானது பிற்காலத்தில் மறுசீரமைப்பு செய்யப்பட்டதால். அது பேஷ்வா ஆட்சிக் கால பாணியில் உள்ளது. கோயில் விமானமானது வாழைப்பூ போன்று கூம்புவடிவில் உயராமாக சிற்பவேலைப்பாடுகளுடன் உள்ளது. விமானத்தின் கீழுள்ள கருவறையில் ஒரு மேடை மட்டுமே உள்ளது. கருவறையின் இடப்பக்க மூலையில் நான்குக்கு நான்கடி என்ற அளவில் உள்ள சுரங்கப்பாதையில் சென்றால் பூமிக்கு அடியில் உள்ள கருவறையில் நாகநாதர் லிங்கவடிவில் உள்ளார்.

அமைவிடம் 
இத்தலம் மகாராட்டிரத்தின் ஹிங்கோலி மாவட்டத்தில் உள்ளது. இங்கு செல்ல வைத்தியநாதர் கோயில், பரளியில் இருந்தும் பர்பானியில் இருந்தும் பேருந்துகள் உள்ளன. இத்தலத்தின் தென்கிழக்கே 30 கிமீ தொலைவில் சோண்டி என்ற தொடர்வண்டி நிலையம் உள்ளது.

மேற்கோள்கள் 

மகாராட்டிர இந்துக் கோயில்கள்
சோதிலிங்க சிவன் கோயில்கள்
ஹிங்கோலி மாவட்டம்
பண்டைய அண்மை கிழக்கின் நகரங்கள்

பண்டைய அண்மைக் கிழக்கின் தற்கால மத்திய கிழக்கு நாடுகளில், கிமு 3,000 ஆண்டுகளுக்கு முந்தைய வரலாறு  கொண்ட பண்டைய நகர அரசுகள் இருந்தன.

இப்பண்டைய நகர அரசுகளின் ஆட்சிகள், கிமு 6ம் நூற்றண்டில் பாரசீகத்தின் அகாமனிசியப் பேரரசு மற்றும் கிமு நான்காம் நூற்றாண்டில் பேரரசர் அலெக்சாந்தர் படையெடுப்புகளாலும், பின்ன்ர் கிபி ஏழாம் நூற்றாண்டில் இசுலாமிய படையெடுப்புகளாலும் முடிவிற்கு வந்தது.

வெண்கலக் காலத்திய பண்டைய அண்மைக் கிழக்கின் மிகப்பெரிய நகரங்களில் ஒன்றாக பண்டைய எகிப்தின் மெம்பிஸ் நகரம் 30,000 மக்களுடன் விளங்கியது. மத்திய வெண்கலக் காலத்தில் மெசொப்பொத்தேமியாவின் ஊர் நகரம் 65,000 மக்கள்தொகையுடனும்,  பாபிலோன் நகரம் 50,000 முதல் 60,000 மக்கள்தொகையுடனும், 20,000 – 30,000 மக்கள்தொகையுடன் இருந்த நினிவே நகரம், கிமு 700ல் (இரும்புக் காலத்தில்) 1 இலட்சம் மக்கள்தொகையுடன் விளங்கியது.

பண்டைய அண்மை கிழக்கின் நகரங்கள்

தெற்கு ஈராக் அல்லது தெற்கு மெசொப்பொத்தேமியாவின் நகரங்கள்
 எசுன்னா
 சிப்பர்
 சுருப்பக்
 கிர்சு
 கிஷ்
 பாபிலோன்
 போர்சிப்பா
 நிப்பூர்
 இசின்
 உம்மா
 லகாசு
 உரூக்
 லார்சா
 ஊர்
 அதாப்
 எரிது
 உரூக்
 உபைது
 செம்தேத் நசிர்
 செலூசியா
 சாமர்ரா

வடக்கு ஈராக் அல்லது வடக்கு மெசொப்பொத்தேமியாவின் நகரங்கள்
 ஊர்பா
 நினிவே 
 அக்காத்
 அர்பில்
 நிம்ருத்
 அசூர்

ஈரான்
 எகபடனா
 சூசா
 பெர்சப்பொலிஸ்
 ஈலாம்

அனத்தோலியா (தற்கால துருக்கி)
 திராய்

லெவண்ட் (தற்கால சிரியா, லெபனான், ஜோர்டான், பாலஸ்தீனம் மற்றும் இஸ்ரேல்)

 அலெப்போ
 டமாஸ்கஸ்
  மாரி
 காதேஷ்
 நாகர்
 ஊர்கேஷ் 
 எப்லா
 அல்-றக்கா
 அலெப்போ
 ஹமா
 அம்மான்
 சிதோன் 
 திரிபோலி 
 டயர்
 பைப்லோஸ்
 உகாரித்து
 எருசலேம்
 கானான்
 எரிக்கோ
 கைஃபா
 ஏக்கர்
 கலிலேயா

பண்டைய எகிப்திய நகரங்கள்
 அதென்
 அஸ்யூத்
 அபுசிர்
 அபிதோஸ்
 அமர்னா
 அல்-உக்சுர்
 அபு சிம்பெல்
 அலெக்சாந்திரியா
 அஸ்வான்
 ஆவரிஸ்
 இட்ஜ்தாவி
 உம் எல்-காப்
 எலிபென்டைன் தீவு
 கர்னக்
 கீசா
 சக்காரா
 சைஸ்
 தச்சூர்
 தனீஸ்
 தினீஸ்
 தீபை
 தேர் எல் பகாரி
 நக்காடா
 நெக்கென்
 பை-ராமேசஸ்
 மெடிநெத் அபு
 மெம்பிஸ்
 மென்டிஸ்
 ஹெல்லியோபோலிஸ்
 ஹெராக்கிலியோபோலிஸ் மக்னா
 தபோசிரிஸ் மக்னா
 பையூம்
 பெலுசியம்
 பெனி ஹசன்
 லிஸ்டு நகரம்

இதனையும் காண்க
 பண்டைய அண்மை கிழக்கு
 மெசொப்பொத்தேமியா
 பாபிலோனியா
 அனதோலியா
 லெவண்ட்
 பண்டைய எகிப்து
 பண்டைய அசிரியா
 அக்காடியப் பேரரசு
 புது பாபிலோனியப் பேரரசு
 அகாமனிசியப் பேரரசு

மேற்கோள்கள்

வெளி இணைப்புகள்
 Geospatial: Mapping Iraq's Ancient Cities
 Ancient cities grew pretty much like modern ones, say scientists (February 2015), Christian Science Monitor

மெசொப்பொத்தேமியாவின் வரலாறு

பண்டைய நகரங்கள்
மெசொப்பொத்தேமியா
பண்டைய எகிப்து
யெகுடா அமிசாய்

யெகுடா அமிசாய் ( Yehuda Amichai 3 மே 1924–22 செப்டம்பர் 2000) என்பவர் இசுரேலியக் கவிஞர். இவர் இசுரேலிலும் உலக அளவிலும் பேசப் படுகிற நவீனக் கவிஞர் ஆவார். கவிதைகள், கதைகள், புதினங்கள், நாடகங்கள் ஆகியவற்றை எபிரேய மொழியில் படைத்தார்.

பிறப்பும் வளர்ப்பும் 

யெகுடா அமிசாய் ஒரு யூதர் குடும்பத்தில் செருமானியில் வூர்சுபர்க் என்னும் ஊரில் பிறந்தார். தமது 11 அகவை வரை செருமானியில் வாழ்ந்தார். தொடக்கக் கல்வியை அங்கே முடித்தார். பின்னர் இவருடைய பெற்றோர்  செருசலேமுக்குக் குடிபெயர்ந்து சென்றதால் இவரும் அங்கு போனார். எபிரேய மற்றும் செருமனி மொழிகளைக் கற்றும் பேசியும் வந்தார். இவரது செருமானியப் பெயர் லுத்விக் பூப்பர் ஆகும். இவரது படைப்புகளும் எபிரேய மொழியில் அமைந்தன.

பிரிட்டிசு இராணுவத்தில் சேர்ந்து பணி செய்து இரண்டாம் உலகப் போரில் பங்கு கொண்டார். 1946 இல் படைப் பணியிலிருந்து வெளியேறினார். சில ஆண்டுகள் பள்ளி ஆசிரியராகவும் இருந்தார்.

படைப்புகள் 

போர் முடிந்ததும் அமிசாய் விவிலியத்தையும் எபிரேய இலக்கியங்களையும் செருசலேம் எபிரேய பல்கலைக் கழகத்தில்  கற்றார். 1955 இல் தனது முதல் கவிதைத் தொகுப்பு நூலை எழுதி வெளியிட்டார். இவரது கவிதைகளில் யூத இன மக்களின் வரலாறு பழக்க வழக்கங்கள் நம்பிக்கைகள் பாடப்பட்டன. இவரது கவிதைகள் 40 மொழிகளில் மொழி ஆக்கம் செய்யப்பட்டுள்ளன. ஆங்கிலக் கவிஞர் டேட் ஹியூஸ் என்பவர் அமிசாய்  கவிதைகளை ஆங்கிலத்தில் மொழி பெயர்த்தார்.

பேராசிரியராக 

பெர்கிலி கலிபோர்னியா பல்கலைக் கழகத்தில் வருகைப் பேராசிரியராக இருந்தார். 1987இல்  நியுயார்க்கு பல்கலைக் கழகத்தில் கவிஞராக இருந்தார். இசுரேலியா கருத்தரங்கில் ஆசிரியர்களுக்கு இலக்கியம் கற்பித்தார். எபிரேய பல்கலைக் கழகத்தில் மாணவர்களுக்கு இலக்கியம் கற்றுக் கொடுத்தார்.

பெற்ற பரிசுகளும் விருதுகளும் 
 சியோன்ஸ்கி பரிசு (1957)
 பிரென்னர் பரிசு (1960)
 பியாலிக் பரிசு (1976)
 இசுரேல் பரிசு (1982)
 மால்ராக்ஸ்.   பன்னாட்டு புத்தகக் கண்காட்சி-பிரான்சு (1994)
 மெசிடோனியா தங்கம் ரீத் விருது பன்னாட்டுக் கவிதை விழா (1995)

மத்திய தரைக் கடல் பிரதேசத்தில் அமைதி ஏற்படுத்தியமைக்காக யாசர் அராபத், சிமோன் பெரெஸ், இட்சாக் ரபீன் ஆகிய மூவருக்கும்  ஓஸ்லோவில் நடந்த  நோபல் பரிசு வழங்கிய விழாவில் எகுடா அமிசாயின் கவிதை ஒன்றைப் படித்துக் காட்டினார் இட்சாக் ரபீன். அப்பொழுது அவ்விழாவில் அமிசாய் கலந்து கொண்டார்.

மேற்கோள் 

கவிஞர்கள்
1924 பிறப்புகள்
2000 இறப்புகள்
பார்கவி நாராயண்

பார்காவி நாராயண், இந்தியத் திரைப்பட நடிகை ஆவார். இவர் பல கன்னடத் திரைப்படங்களில் நடித்துள்ளார். பல்லவி, முய்யி, ஜாபூ சவாரி, காத பவுதிகளு, இதொள்ளெ ராமாயண ஆகிய திரைப்படங்களில் நடித்துள்ளார்.

தொழில் 
இவர் இருபதுக்கு அதிகமான கன்னடத் திரைப்படங்களில் நடித்திருக்கிறார். மந்தனா, முக்தா ஆகிய தொலைக்காட்சித் தொடர்களிலும் நடித்துள்ளார். அனைத்திந்திய வானொலிக்காக நாடகங்களை எழுதியுள்ளார். கன்னட நாடக சங்கத்தில் உறுப்பினராக இருந்தார்.

இவர் இஎஸ்ஐ கார்ப்பரேஷன் நிறுவனத்தில் மேலாளராகப் பணியாற்றியுள்ளார். நா கண்ட நம்மவரு என்ற கன்னட நூலையும் எழுதியுள்ளார்.

வாழ்க்கைக் குறிப்பு 
இவர் 1938ஆம் ஆண்டில் பிப்பிரவரி மாதத்தில் நாமகிரியம்மாவுக்கும் ராமசாமிக்கும் மகளாகப் பிறந்தார். இவர் கன்னடத் திரைப்பட நடிகரும் ஒப்பணையாளருமானவரை மணந்தார்.

விருதுகள் 
 சிறந்த குணசித்திர நடிகைக்கான கர்நாடக மாநில அரசின் திரைத்துறை விருது (1974–75)
 கர்நாடக மாநில நாடக சங்க விருது (1998)
 கர்நாடக மாநில நாடகப் போட்டியில் சிறந்த நடிகைக்கான விருது

சான்றுகள்

இணைப்புகள்

கன்னடத் திரைப்பட நடிகைகள்
வாழும் நபர்கள்
1938 பிறப்புகள்
தில்லையடி

தில்லையடி (Thillayadi) என்பது இலங்கையின் வடமேற்கில் புத்தளம் மாவட்டத்தில் அமைந்துள்ள ஒரு நகரமாகும். இங்கு நாவின மக்களும் செறிந்து வாழ்கின்றனர்.

புத்தளம் நகரிற்கு மிகவும் அருகாமையில், புத்தளம் - கொழும்பு வீதியுடன் ஒட்டி இந்நகரம் அமைந்துள்ளது.

குறிப்பிடத்தக்க நபர்கள் 
 டீ. எம். டில்சான் - புத்தளம் நகரசபை உறுப்பினர்

குறிப்பிடத்தக்க நிகழ்வுகள் 

 டில்சான் ட்ரோபி கிரிக்கட் சுற்று
மர்ஹூம் S.M. மலிக் மென்பந்து கிரிக்கெட் சுற்றுப்போட்டி

பாடசாலைகள் 

தில்லையடி முஸ்லிம் மகா வித்தியாலயம்
 அன்சாரி முஸ்லிம் மகா வித்தியாலயம்

ஆலயம் 
 தில்லையடி மொஹிடீன் பெரிய பள்ளி
 வேளாங்கண்ணி ஆலயம்
 தில்லையடி முருகன் கோயில்

உசாத்துணை

வெளி இணைப்புகள் 

 தில்லையடி பிரதேசம்
 தில்லையடி பாடசாலை 

புத்தளம் மாவட்டத்தில் உள்ள ஊர்கள்
அண்ணா சதுக்கம்

அண்ணா நினைவிடம், அதிகாரப்பூர்வமாக பேரறிஞர் அண்ணா நினைவிடம், என்பது தமிழ்நாட்டின் முன்னாள் முதலமைச்சரான சி. என். அண்ணாதுரை (அண்ணா) அவர்களுக்காக அர்ப்பணிக்கப்பட்ட நினைவிடம், அங்கு 5 பிப்ரவரி 1969 அன்று அண்ணாவின் தகனம் செய்யப்பட்ட இடத்தில் கருப்பு பளிங்கு மேடை எழுப்பப்பட்டது. அவர் நினைவிடம், வாள் தூண் மேல் கோள வடிவ டோம் விளக்கு மற்றும் கல் நடைபாதை அமைக்கப்பட்டுள்ளது. இந்த நினைவிட வளாகம் காமராஜர் சாலையில், இந்தியாவின் தமிழ்நாடு, சென்னையில் உள்ள மெரினா கடற்கரையில் உள்ள எம்.ஜி.ஆர். மற்றும் அம்மா நினைவிடத்தை ஒட்டி அமைந்துள்ளது. 8 ஆகஸ்டு 2018 அன்று, திராவிட முன்னேற்றக் கழக முன்னாள் தலைவர் மு. கருணாநிதியின் உடல் அண்ணா சதுக்க வளாகத்திலுள்ள அண்ணா நினைவிடத்தின் பின்புறத்தில் அடக்கம் செய்யப்பட்டது.

இவற்றையும் காண்க
எம்.ஜி.ஆர். மற்றும் அம்மா நினைவிடம்
மெரினா கடற்கரை

குறிப்புகள்

சென்னைக் கட்டிடங்கள்
நினைவகங்கள்
சென்னையிலுள்ள நினைவிடங்களும் நினைவுச் சின்னங்களும்
சிவசக்தி பாண்டியன்

சிவசக்தி பாண்டியன் (Sivasakthi Pandian) என்னும் பாண்டியன் என்பவர் ஒரு தமிழகத் திரைப்படத் தயாரிப்பு நிறுவனமான சிவசக்தி மூவி மேக்கர்ஸ் என்ற திரைப்பட தயாரிப்பு நிறுவனத்தின் உரிமைளராவார். சென்னையைச் சேர்ந்தவரான இவர் துவக்கத்தில் திரைப்பட விநியோகத் தொழிலைச் செய்வதுவந்தார். பின்னர் சென்னை பாடியில் உள்ள சிவசக்தி என்ற திரையரங்கை குத்தகைக்கு எடுத்து நடத்திவந்தார். அங்கே படம் பார்த்துவிட்டு வெளியே வருபவர்களின் விமர்சனங்களைக் கொண்டு ரசிகர்களின் ரசனையை அறிந்தார். திரைப்படங்களுக்கான கதை எப்படி இருக்கவேண்டும் என்று உணரத் தொடங்கியபிறகு இவருக்கு திரைப்படங்களைத் தயாரிக்கும் ஆர்வம் ஏற்பட்ட படங்களைத் தயாரிக்கத் துவங்கினார். பாண்டியன் தமிழ்த் திரைப்பட தயாரிப்பாளர் சங்கத்தில்  பதவி, மற்றும் தணிக்கை வாரிய குழு உறுப்பினர் உள்ளிட்ட பதவிகளை வகித்துள்ளார்.

தயாரித்த திரைப்படங்கள் 
 வான்மதி
 காதல் கோட்டை
 காலமெல்லாம் காதல் வாழ்க
 காதலே நிம்மதி
 கண்ணெதிரே தோன்றினாள்
 கடல் பூக்கள்
 வெற்றிக் கொடி கட்டு
 அர்ஜுனன் காதலி
 ராமகிருஷ்ணா
 சூரியன் சட்டக் கல்லூரி

மேற்கோள்கள் 

தமிழ்த் திரைப்படத் தயாரிப்பாளர்கள்
சென்னை நபர்கள்
சென்னை திரைப்படத் தயாரிப்பாளர்கள்
மசினகுடி

மசினகுடி, தமிழ்நாடு மாநிலத்தின் நீலகிரி மாவட்டத்தில், கூடலூர் வட்டத்தின், கூடலூர் ஊராட்சி ஒன்றியத்தில், மசினகுடி ஊராட்சியில் அமைந்த சிற்றூர் ஆகும். 

ஊட்டியிலிருந்து  மைசூர் செல்லும் நெடுஞ்சாலையில், தமிழ்நாடு, கர்நாடகம் மற்றும் கேரளம் ஆகிய மாநில எல்லைகள் சந்திக்கும் இடத்தில் மசினகுடி சிற்றூர் அமைந்துள்ளது.  இதனருகில் மசினகுடி முதுமலை தேசியப் பூங்கா உள்ளது. மசினகுடி வாழ் மக்களில் பெரும்பாலானவர்கள் மலைவாழ் பழங்குடி மக்களே. முதுமலை தேசியப் பூங்கா மற்றும் யானைகளை பராமரிக்கும் தெப்பக்காடு  யானைகள் முகாம் மசினகுடி அருகே உள்ளது. மாயார் நீர் மின் திட்டப்பணியாளர்களின் குடியிருப்புகளுக்கு மசினகுடி மையமாக உள்ளது. மசினகுடியின் தட்பவெப்பம் ஆண்டு முழுவதும், குறைந்த வெப்பமும், குறைந்த குளிரும் கொண்டது. 

மசினகுடியில் காப்புக்காடுகள் சட்டத்தை மீறி யாணைகளின் வழித்தடத்தை மறித்துக் கட்டப்பட்ட 11 ரிசார்ட்டுகள் மற்றும் உணவு விடுதிகளை மூடி முத்திரையிட 8 ஆகஸ்டு 2018 அன்று தமிழக அரசுக்கு இந்திய உச்சநீதிமன்றம் உத்தரவிட்டுள்ள்து.

மக்கள்தொகை பரவல் 
2011ம் ஆண்டின் மக்கள்தொகை கணக்கெடுப்பின்படி, 2,393 வீடுகள் கொண்ட மசினகுடி சிற்றூரின் மக்கள்தொகை 8,783 ஆகும். மக்கள்தொகையில் பட்டியல் சமுகத்தினர்  25.86 %  ஆகவும்; பட்டியல் பழங்குடி மக்கள்  20.46 %  ஆகவுள்ளது. எழுத்தறிவு 76.11 % ஆக உள்ளது.

போக்குவரத்து 
மசினகுடியிலிருந்து அருகில் உள்ள அனைத்து நகரங்களுக்கும் செல்ல பேருந்து வசதி மட்டுமே உள்ளது. மசினகுடியிலிருந்து
ஊட்டி -  29 கிமீ
கூடலூர் -26 கிமீ
மைசூர் - 97 கிமீ
வயநாடு - 81. கிமீ 
கோயம்புத்தூர் - 116 கிமீ
சத்தியமங்கலம் - 150 கிமீ
பெங்களூர் - 239 கிமீ
மசினகுடியிலிருந்து ஊட்டி செல்லும் சாலையானது ஏராளமான கொண்டை ஊசி வளைவுகளைக் கொண்ட அபாயகாரமான மலைச்சரிவுகளில் உள்ளதால் வெளியூர் வாகனங்களுக்கு அனுமதி வழங்கப் படுவதில்லை. ஊட்டி மற்றும் கோயம்புத்தூர் செல்லும் வாகனங்கள் கூடலூர் வழியாகவே செல்ல வேண்டும்.

சுற்றுலாத் தலங்கள் 
 முதுமலை தேசியப் பூங்கா 
 மரவக்கண்டி நீர்த்தேக்கம்

மேற்கோள்கள் 

நீலகிரி மாவட்டத்திலுள்ள ஊர்களும் நகரங்களும்
தைட்டானியம்(II) சல்பைடு

தைட்டானியம்(II) சல்பைடு (Titanium(II) sulfide) என்பது TiS  என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். தைட்டானியமும்  கந்தகமும் சேர்ந்து இச்சேர்மம் உருவாகிறது.

யாமாட்டோ 691 என்ற விண்கல்லில் சின்னஞ் சிறு துகள்களாக தைட்டானியம்(II) சல்பைடு காணப்படுகிறது. வாசோனைட்டு என்ற புதிய கனிமமாகப் பெயரிடப்பட்டது.

மேற்கோள்கள் 

தைட்டானியம் சேர்மங்கள்
மோனோசல்பைடுகள்
நிக்கல் ஆர்சனைடு படிகக் கட்டமைப்பு
விரிசுருள் சிரை நோய்

விரிசுருள் சிரை நோய் (varicose veins) என்பது உடலில் உள்ள சிரைகள் முறுக்கியும், உப்பியும் உள்ள நிலையைக் குறிப்பது ஆகும். இவ்வாறு வீங்கி பருத்து வலிக்கிற நரம்புகள் உடலின் மற்ற இடங்களில் தோன்றும் என்றாலும், பொதுவாக இந்நோயானது காலில் உள்ள இரத்தக் குழாய்களில் ஏற்படும் சிக்கலைக் குறிக்கிறது.   கால்களில் பாயும் அசுத்தக் குருதியை இதயத்தை நோக்கிச் செலுத்த சிரை ரத்தக்குழாய்கள் இருக்கின்றன. இவற்றில் வெளிப்புறச் சிரைகள், உட்புறச் சிரைகள் என இரு வகைகள் உண்டு. வெளிப்புறச் சிரைகளில் உள்ள குருதியானது, உட்புறச் சிரைகள் வழியாகப் பெருஞ்சிரைக்குச் சென்று,  இதயத்துக்குச் செல்லுகின்றன.  இந்தக் குருதியோட்டத்துக்குச் சிரைக் குழாய்களில் உள்ள வால்வுகள் உதவுகின்றன. இந்த வால்வுகளானது, குருதியை உடலில் மேல்நோக்கி மட்டுமே செலுத்தக்கூடியன. குருதி கீழ் நோக்கி வருவதைத் தடுத்துவிடுவன. இது பொதுவான உடலியங்குமுறை.
சிலருக்குப் பிறவியிலேயே இந்த வால்வுகள் சரியாக அமைவதில்லை அல்லது சில நோய்களின்போது சரியாகப் பணி செய்வதில்லை. இதன் விளைவாக, கால்களில் உள்ள குருதி புவியீர்ப்பு விசையை எதிர்த்து மேல்நோக்கிச் செல்ல முடியாமல், காலிலேயே தேங்கிவிடுவதுண்டு. இதனால் காலில் தோலுக்கு அடியில் இருக்கும் வெளிப்புறச் சிரைகள் அகன்று விரிந்து வீங்கிக் காணப்படும். பாம்பு போல் சுருண்டு நெளிந்து இருக்கும். சிலந்திபோல் பரவியிருக்கும். கால் வலிக்கும். இதைத் தொடர்ந்து காலில், பாதத்தில் வீக்கம் தோன்றும். இரவு நேரத்தில் வலி குறைந்த மாதிரி இருக்கும். ஆனால், காலில் எரிச்சல் உண்டாகும். தசைகள் இழுத்துக்கொள்ளும்.
இதற்கு அடுத்த கட்டமாக, இந்த ரத்தக் குழாய்கள் உள்ள இடத்தில் புண் ஆகிவிட்டால், சீக்கிரத்தில் ஆறாது. வருடக்கணக்கில் நீடிக்கும். அங்கு தோல் கறுப்பு நிறத்துக்கு மாறிவிடும். அரிப்பு ஏற்படும். அதிகம் சொரிந்தால் அல்லது அதில் லேசாக அடிபட்டால் ரத்தம் பீச்சுவது போன்ற சிக்கல்கள் உண்டாகும்.

அறுவை சிகிச்சை அல்லமல் இதந்த நோய் பாதிப்புக்கு உள்ளானவர்கள், நீண்ட நேரம் நிற்பதைத் தவிர்த்தல்,  நிற்கும்போதும், வேலை செய்யும்போதும் காலுக்கு ‘ஸ்டாக்கிங்ஸ்’  எனும் மீள்காலுறையை அணிந்து கொள்ளுதல் அல்லது பாதம் தொடங்கி முழங்கால் வரை ‘கிரீப் பேண்டேஜ்’  எனும்  மீள்துணியைச் சுற்றிக்கொள்ளுதல், படுத்துறங்கும்போது கால்களுக்குத் தலையணை வைத்து உயரப்படுத்திக்கொள்ளுதல், உடற்பருமனானவர்கள், நடைப்பயிற்சி போன்ற உடற்பயிற்சிகள் போன்றவை பரிந்துரைக்கப்படுகின்றன. மேலும் இதற்கு  தோலைக் கீறி ரத்தக் குழாயைச் சரி செய்யும் மரபான அறுவைச் சிகிச்சை,  லேசர் கொண்டு இதைச் சரிப்படுத்துதல்,  சிரைக் குழாய்க்குள் மருந்து செலுத்திச் சரி செய்வதல் போன்ற சிகிச்சைகளை நோயாளிகளின் தன்மையைக் கொண்டு ரத்தநாள அறுவை சிகிச்சையாளரால் மேற்கொள்ளப்படுகின்றது.

மேற்கோள்கள் 

முதிர்வு
குடிவாடா

குடிவாடா (Gudivada) ஆந்திரப் பிரதேச மாநிலத்தின் கிருஷ்ணா மாவட்டத்தில் அமைந்த நகரமும், நகராட்சியும் ஆகும். குடிவாடா நகரம் குடிவாடா மண்டலம் மற்றும் குடிவாடா வருவாய்  கோட்டத்தின்  தலைமையிடம் ஆகும். ஆந்திரப் பிரதேசத்தின் புதிதாக கட்டுமானத்தில் உள்ள  ஆந்திரப் பிரதேசத் தலைநகர் வலயத்தில் அமைந்த நகரங்களில் குடிவாடா நகரமும் ஒன்றாகும்.

குடிவாடா நகரம் விஜயவாடாவிலிருந்து 43 கிமீ தொலைவிலும், விசாகப்பட்டினத்திற்கு தெற்கே 283 கிமீ தொலைவிலும் உள்ளது.

வரலாறு

 
தெலுங்கு மொழியில் குடி என்பதற்கு கோயில் என்றும், வாடா என்பதற்கு குடியிருப்பு அல்லது நகரம் என்றும் பொருள்படும். இந்நகரத்தின் குடியிருப்புகள் சாதவாகனர் காலத்தில், கிமு 3 அல்லது 2ம் நூற்றாண்டு முதல் தொடர்ந்து உள்ளது. Archaeological excavations குடிவாடா தொல்லியல் களத்தின் அகழாய்வில் பௌத்த தூபிகளும், சமண தீர்த்தங்கரர் பார்சுவநாதர் நினைவுச்சின்னங்களும் கண்டெடுக்கப்பட்டுள்ளது.

புவியியல் 
குடிவாடா நகரம் கடற்கரை ஆந்திராப் பகுதியில் அமைந்துள்ளது. கிருஷ்ணா மாவட்டத் தலைநகரான மச்சிலிபட்டினத்திற்கு     கிழக்கே 41 கிமீ (25.5 மைல்) கிழக்கேயும், ஆந்திரப் பிரதேசத் தலைநகர் வலயத்திலிருந்து 45 கிமீ (36.7 மைல்) தொலைவிலும் உள்ளது. குடிவாடா நகரம், வங்காள விரிகுடா கடற்கரையிலிருந்து 35 கிமீ மேற்கே உள்ளது.

மக்கள்தொகை பரம்பல் 
2011ம் ஆண்டின் மக்கட்தொகை கணக்கெடுப்பின் படி, 30,834 வீடுகள் கொண்ட குடிவாடா நகரத்தின் மக்கள்தொகை 1,18,167 ஆகும். அதில் ஆண்கள்  59,062 ஆகவும், பெண்கள் 59,105 ஆகவும் உள்ளனர். பாலின விகிதம் ஆயிரம் ஆண்களுக்கு 1001 பெண்கள் வீதம் உள்ளனர். ஆறு வயதிற்குட்பட்டோர் 10,509 ஆக உள்ளனர். எழுத்தறிவு 81.64% ஆகவுள்ளது. குடிவாடா மக்கள்தொகையில் இந்துக்கள்  86.37%ம், இசுலாமியர் 9.23%ம், கிறித்தவர்கள் 3.63%ம், மற்றவர்கள் 0.77% ஆகவுள்ளனர்.

குடிவாடா நகராட்சி நிர்வாகம்

1937ல் நிறுவப்பட்ட குடிவாடா நகராட்சி, தற்போது 12.67 சகிமீ  பரப்பளவுடன், 36 உறுப்பினர்களுடன் சிறப்பு நகராட்சி தகுதி பெற்றுள்ளது.

போக்குவரத்து

தொடருந்துகள்

மூன்று நடைமேடைகள் கொண்ட குடிவாடா தொடருந்து நிலையத்திலிருந்து, விஜயவாடா வானூர்தி நிலையம் 24 கிமீ தொலைவில் உள்ளது. குடிவாடாவிருந்து, விசாகப்பட்டினத்திற்கு நாள்தோறும் தொடருந்துகள் செல்கிறது.

இதனையும் காண்க
 ஆந்திரப் பிரதேசத்திலுள்ள நகரங்களின் பட்டியல்

மேற்கோள்கள்

வெளி இணைப்புகள் 

கிருஷ்ணா மாவட்டம்
ஆந்திரப் பிரதேசம் மாநிலத்திலுள்ள ஊர்களும் நகரங்களும்
ஆந்திரப் பிரதேச நகரங்கள்
ஆந்திர ஊர்களும் நகரங்களும்
ஈரிணைய-அமைல் அசிட்டேட்டு

ஈரிணைய-அமைல் அசிட்டேட்டு (sec-Amyl acetate) என்பது C7H14O2 என்ற  மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மம் மற்றும் ஓர் எசுத்தர் ஆகும். ஈரிணைய அமைல் ஆல்ககால் எனப்படும் 2-பென்டனாலை அசிட்டிக் அமிலத்துடன் சேர்த்து எசுத்தராக்கல் வினைக்கு உட்படுத்தி ஈரிணைய-அமைல் அசிட்டேட்டு உருவாக்கப்படுகிறது . நைட்ரேட்டுகள், வலிமையான ஆக்சிசனேற்றிகள், காரங்கள் மற்றும் அமிலங்களுடன் இது வினைபுரிகிறது .

மேற்கோள்கள் 

எசுத்தர்கள்
அசிட்டேட்டு எசுத்தர்கள்
அமைல் எசுத்தர்கள்
மாங்கனீசு(II) அசிட்டேட்டு

மாங்கனீசு(II) அசிட்டேட்டு (Manganese(II)acetate) என்பது Mn(CH3CO2)2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மத்தின் நீரேற்றுகள் Mn(CH3CO2)2.(H2O)n என்ற  பொதுவாய்ப்பாட்டுடன் காணப்படுகின்றன. இங்குள்ள n = 0, 2, 4. என்ற எண்களைக் குறிக்கிறது. ஒரு வினையூக்கியாகவும் உரமாகவும் இது பயன்படுத்தப்படுகிறது.

தயாரிப்பு  

மாங்கனீசு(II,III) ஆக்சைடு அல்லது மாங்கனீசு(II) கார்பனேட்டு போன்ற சேர்மங்களில் ஒன்றை அசிட்டிக் அமிலத்துடன் சேர்த்து சூடுபடுத்தி மாங்கனீசு(II) அசிட்டேட்டு தயாரிக்கப்படுகிறது :
</ref>

MnCO3 + 2 CH3CO2H  → Mn(CH3CO2)2 + CO2 + H2O.

கட்டமைப்பு 

நீரற்ற மாங்கனீசு(II) அசிட்டேட்டும் இருநீரேற்று மாங்கனீசு(II) அசிட்டேட்டும் (Mn(CH3CO2)2.2H2O) ஒருங்கிணைவுப் பலபடிகளாகும். இருநீரேற்று வடிவம் எக்சு கதிர் படிகவியல் ஆய்வு மூலம் வரையறுக்கப்பட்டுள்ளது. ஒவ்வொரு மாங்கனீசு(II) மையமும் ஆறு ஆக்சிசன் மையங்களால் சூழப்பட்டுள்ளது. இந்த ஆக்சிசன் மையங்கள் நீர் ஈந்தணைவிகளாலும் அசிட்டேட்டுகளாலும் வழங்கப்படுகின்றன.

மேற்கோள்கள் 

மாங்கனீசு(II) சேர்மங்கள்
அசிட்டேட்டுகள்
மாங்கனீசு(II) சல்பைடு

மாங்கனீசு(II) சல்பைடு (Manganese(II) sulfide) என்பது MnS என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மாங்கனீசு, கந்தகம் ஆகிய தனிமங்கள் சேர்ந்து இச்சேர்மம் உருவாகிறது. இயற்கையில் இச்சேர்மம் அல்பான்டைட்டு (சம அளவு), ராம்பர்கைட்டு (அறுகோணம்) போன்ற கனிமங்களாகக் காணப்படுகிறது. சமீபத்தில் பிரௌனெய்ட்டு என்ற கனிமத்திலும் காணப்படுவதாக கூறப்படுகிறது. இக்கனிமம் இசுபாலரைட்டு வகை கனிமத்துடன் சம அளவு கொண்டதாகவும், மிகவும் அரிய வகை கனிமமாகவும், விண்கற்களில் மட்டுமே காணப்படுகின்ற கனிமமாகவும் கருதப்படுகிறது .

தயாரிப்பு 

மாங்கனீசு(II) குளோரைடு போன்ற மாங்கனீசு(II) உப்புகளுடன் அமோனியம் சல்பைடைச் சேர்த்து வினைபுரியச் செய்வதன் மூலமாக மாங்கனீசு(II) சல்பைடு தயாரிக்கப்படுகிறது. 

 +  → 2  + MnS

பண்புகள் 

மாங்கனீசு(II) சல்பைடின் படிகக் கட்டமைப்பு சோடியம் குளோரைடு சேர்மத்தின் படிகக் கட்டமைப்பு போலவே காணப்படுகிறது. 
குறைந்த ஆற்றல் கொண்ட ஆக்கிரமிப்பு செய்யாத மாங்கனீசு ஆர்பிட்டால்களுக்கு இடையில் உள்ள வலிமையற்ற பிணைப்புகள் காரணமாக இந்த இளஞ்சிவப்பு நிறம் தோன்றியிருக்கலாம். உள்ளடங்காப் பட்டைக்குப் பதிலாக வெவ்வேறான நிலைகளில் இது நிகழலாம். எனவே, குறைந்த ஆற்றல் பட்டையிலிருந்து மின்னணு பட்டை பரிமாற்றத்திற்கு உயர் ஆற்றல் போட்டான்கள் தேவைப்படுகின்றன.

மேற்கோள்கள் 

மாங்கனீசு(II) சேர்மங்கள்
மோனோசல்பைடுகள்
மூன்றாவது ஊர் வம்சம்

மூன்றாவது ஊர் வம்சம் (Third Dynasty of Ur) அல்லது புதிய சுமேரிய பேரரசு என்பது மெசொப்பொத்தேமியாவின் தெற்கில் அமைந்த ஊர் நகரத்தை தலைநகராகக் கொண்டு பாபிலோனியவைக்  கிமு  2112 முதல்   2004  முடிய 108 ஆண்டுகள் ஆண்ட இறுதி சுமேரிய வம்சம் ஆகும்.

இது அக்காடியப் பேரரசு மற்றும் குடியன் வம்சத்தினர் ஆட்சிக்குப் பின் சுமேரியாவை ஆண்ட இறுதி ஊர் வம்சமாகும். மூன்றாம் ஊர் வம்சத்தின் மன்னர் ஊர்-நம்மு தெற்கு மெசொப்பொத்தேமியாவில் மூன்றாவது ஊர் வம்ச ஆட்சியை நிறுவினார்.  மூன்றாவது ஊர் வம்சத்தினர் தற்கால ஈராக், சிரியா, லெபனான் மற்றும் மேற்கு ஈரானிய பகுதிகளை கிமு 2112 முதல் 2004  முடிய  ஆண்டனர்.

இவ்வம்சத்தினர் ஊர், இசின், லார்சா, பாபிலோன், மாரி மற்றும்  இசுன்னா போன்ற  நகர இராச்சியங்களை கைப்பற்றி தங்கள் இராச்சியத்தை விரிவிபடுத்தினர். மேலும் மேல் மெசொப்பொத்தேமியாவின் சசிரா நகரையும் வென்றனர்.[[[[

வீழ்ச்சி
கிமு 2004ல் ஈலம் மக்களின் படையெடுப்பால் வீழ்ச்சியடைந்த மூன்றாம் ஊர் வம்சத்தின் பபிலோனியாவை, வெளிநாட்டு  அமோரிட்டு மக்கள் வசப்படுத்தினர்.

மூன்றாம் ஊர் வம்ச ஆட்சியாளர்கள்

இதனையும் காண்க
 கில்கமெஷ்
 பாபிலோனியா
 ஊர்
 மெசொப்பொத்தேமியா
 அக்காடியப் பேரரசு
 பாபிலோனியா
 அமோரிட்டு மக்கள்
 பாபிலோன்
 மாரி
 ஈலம்

மேற்கோள்கள்

வெளி இணைப்புகள்
  3rd Dynasty of Ur
The State of Ur III Research

மேலும் படிக்க

மெசொப்பொத்தேமியாவின் வரலாறு
சுமேரிய நாகரிகம்
ஆசியாவின் முன்னாள் பேரரசுகள்
முன்னாள் முடியாட்சிகள்